L 37/60
BG
Официален вестник на Европейския съюз
18.2.2022 г.
РЕШЕНИЕ ЗА ИЗПЪЛНЕНИЕ (ЕС) 2022/221 НА КОМИСИЯТА от 16 февруари 2022 година за изключване от финансиране от страна на Европейския съюз на някои разходи, направени от Обединеното кралство по линия на Европейския фонд за гарантиране на земеделието (ЕФГЗ) и на Европейския земеделски фонд за развитие на селските райони (ЕЗФРСР) (нотифицирано под номер C(2022) 798) (само текстът на английски език е автентичен)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз, като взе предвид Регламент (ЕС) № 1306/2013 на Европейския парламент и на Съвета от 17 декември 2013 г. относно финансирането, управлението и мониторинга на общата селскостопанска политика и за отмяна на регламенти (ЕИО) № 352/78, (ЕО) № 165/94, (ЕО) № 2799/98, (ЕО) № 814/2000, (ЕО) № 1290/2005 и (ЕО) № 485/2008 на Съвета (1), и по-специално член 52 от него във връзка с членове 131 и 138 от Споразумението за оттеглянето на Обединеното кралство Великобритания и Северна Ирландия от Европейския съюз и Европейската общност за атомна енергия, след консултации с Комитета по земеделските фондове, като има предвид, че: (1)
В съответствие с член 52 от Регламент (ЕС) № 1306/2013 Комисията има задължението да извърши необходимите проверки, да предостави резултатите от тези проверки на Обединеното кралство, да се запознае с направените от него забележки, да свика двустранни разговори за постигане на споразумение и официално да съобщи своите заключения на Обединеното кралство.
(2)
Обединеното кралство имаше възможност да поиска започването на помирителна процедура, но не го направи.
(3)
В съответствие с Регламент (ЕС) № 1306/2013 могат да бъдат финансирани само селскостопански разходи, които са направени по начин, който не нарушава правото на Съюза.
(4)
Извършените проверки, както и резултатите от двустранните разговори показват, че част от декларираните от Обединеното кралство разходи не отговарят на това изискване и поради това не могат да бъдат финансирани по линия на ЕФГЗ и ЕЗФРСР.
(5)
Следва да се посочат сумите, които не са одобрени за покриване от ЕФГЗ и ЕЗФРСР.
Тези суми не се отнасят за разходи, направени повече от двадесет и четири месеца преди писменото уведомяване на Обединеното кралство от страна на Комисията за резултатите от проверките.
(6)
В сумите, които с настоящото решение се изключват от финансиране от страна на Съюза, следва да се вземат предвид и намаляванията или спиранията в съответствие с член 41 от Регламент (ЕС) № 1306/2013 поради факта, че такива намалявания или спирания имат временен характер и не засягат решенията, взети съгласно член 51 или член 52 от посочения регламент.
(7)
По отношение на случаите, за които се отнася настоящото решение, Комисията съобщи на Обединеното кралство в обобщен специален доклад изчислените суми, които трябва да бъдат изключени поради несъответствие с правото на Съюза (2).
(8)
Настоящото решение не засяга финансовите изводи, които Комисията може да направи в резултат от решенията по дела, които са били висящи пред Съда на Европейския съюз към 30 септември 2021 г.,
(1) ОВ L 347, 20.12.2013 г., стр. 549.
(2) Ares(2021)7820062.